Rannpháirtíocht OLAF sa JIT arna chomhaontú idir údaráis inniúla bhreithiúnacha [na Ballstáit] an [dáta] Is mar sholáthraí cúnaimh, saineolais agus comhordúcháin (má chomhaontaítear sin) a bheidh OLAF rannpháirteach sa JIT. Déanfar an rannpháirtíocht sin faoi na coinníollacha a leagtar síos sa socrú seo agus amhail dá bhforáiltear sna hionstraimí Aontais is infheidhme. Na rannpháirtithe Beidh na daoine seo a leanas ó OLAF rannpháirteach sa JIT: Ainm Feidhm Tabharfaidh OLAF fógra i scríbhinn do na páirtithe eile sa JIT maidir le haon duine a chuirtear leis an liosta daoine thuasluaite nó a bhaintear de. Socruithe sonracha a bhaineann le rannpháirtíocht OLAF 1. Prionsabail na rannpháirtíochta 1.1. Cuideoidh baill foirne OLAF atá rannpháirteach sa JIT le fianaise a bhailiú agus cuirfidh siad saineolas ar fáil do bhaill na foirne i gcomhréir le reachtaíocht OLAF agus i gcomhréir le dlí náisiúnta an Bhallstáit ina n-oibríonn an fhoireann. 1.2. Oibreoidh baill foirne OLAF atá rannpháirteach in JIT faoi threoir cheannaire/cheannairí na foirne mar a shainaithnítear i bpointe [cuir isteach an pointe ábhartha] den chomhaontú, “Ceannairí JIT”, agus soláthróidh siad aon chúnamh agus aon saineolas is gá chun cuspóirí agus aidhm JIT a bhaint amach, arna sainaithint ag ceannaire/ceannairí na foirne. 1.3. Tá sé de cheart ag baill foirne OLAF gan cúraimí a dhéanamh a mheasann siad a bheith ag sárú a n-oibleagáidí faoi reachtaíocht OLAF. I gcásanna den sórt sin, cuirfidh ball foirne OLAF Ard-Stiúrthóir OLAF nó a ionadaí ar an eolas faoi sin. Rachaidh OLAF i gcomhairle le ceannaire/ceannairí na foirne d’fhonn teacht ar réiteach atá chun sástacht a chéile. 1.4. Ní dhéanfaidh baill foirne OLAF atá rannpháirteach sa JIT aon bhearta comhéigneacha. Féadfaidh baill foirne OLAF atá rannpháirteach a bheith i láthair le linn ghníomhaíochtaí oibríochtúla JIT, áfach, faoi threoir cheannaire/cheannairí na foirne sin, chun comhairle agus cúnamh ar an láthair a thabhairt do bhaill na foirne a dhéanann bearta comhéigneacha, ar choinníoll nach bhfuil aon srianta dlíthiúla ann ar an leibhéal náisiúnta ina n-oibríonn an fhoireann. 2. An cineál cúnaimh 2.1. Soláthróidh baill foirne OLAF atá rannpháirteach an raon iomlán de sheirbhísí cúnaimh OLAF, i gcomhréir le reachtaíocht OLAF, a mhéid is gá nó a mhéid a iarrtar. Áirítear leis sin cúnamh agus saineolas oibríochtúil agus teicniúil a chur ar fáil do na himscrúduithe coiriúla, agus faisnéis a sholáthar agus a fhíorú, lena n-áirítear sonraí fóiréinseacha agus tuarascálacha anailíseacha. 2.2. Féadfaidh baill foirne OLAF atá rannpháirteach sa JIT cuidiú le gach gníomhaíocht, go háirithe trí thacaíocht riaracháin, dhoiciméadach agus lóistíochta, tacaíocht straitéiseach, theicniúil agus fhóiréinseach, agus saineolas agus comhairle oirbheartaíochta agus oibríochtúil a chur ar fáil do bhaill JIT, de réir mar a éilíonn ceannaire/ceannairí na foirne. 3. Rochtain ar chórais próiseála faisnéise OLAF 3.1. Féadfaidh baill foirne OLAF idirchaidreamh díreach a dhéanamh le baill JIT agus faisnéis ó chomhaid ábhartha i gcóras bainistithe cásanna OLAF a chur ar fáil do bhaill JIT agus do bhaill atá ar iasacht le JIT, i gcomhréir le reachtaíocht OLAF. Ní mór na coinníollacha agus na srianta ar úsáid na faisnéise sin a urramú. 3.2. Féadfar faisnéis a fhaigheann baill foirne OLAF, agus iad mar chuid de JIT, a chur san áireamh i gcomhaid ábhartha chóras bainistithe cásanna OLAF le toiliú agus faoi fhreagracht an Bhallstáit a sholáthair an fhaisnéis. 4. Costais agus trealamh 4.1. Beidh an Ballstát ina bhfuil bearta imscrúdaitheacha á ndéanamh freagrach as an trealamh teicniúil (trealamh oifige, cóiríocht, teileachumarsáid, etc.) atá riachtanach do chomhlíonadh na gcúraimí a chur ar fáil agus íocfaidh sé na costais arna dtabhú. Cuirfidh an Ballstát sin trealamh cumarsáide oifige agus trealamh teicniúil eile is gá ar fáil freisin chun sonraí (criptithe) a mhalartú. Íocfaidh an Ballstát sin na costais. 4.2. Cumhdóidh OLAF na costais a thabhaítear mar thoradh ar rannpháirtíocht fhoireann OLAF sa JIT. Dáta/síniú 1 Mar a bunaíodh le Cinneadh 1999/352/CE, CEGC, Euratom ón gCoimisiún an 28 Aibreán 1999 lena mbunaítear an Oifig Eorpach Frith-Chalaoise (OLAF), arna leasú go deireanach le Cinneadh (AE) 2015/512 ón gCoimisiún an 25 Márta 2015, agus mar a sainordaíodh le Rialachán (AE, Euratom) Uimh. 883/2013 ó Pharlaimint na hEorpa agus ón gComhairle an 11 Meán Fómhair 2013 maidir le himscrúduithe arna ndéanamh ag an Oifig Eorpach Frith-Chalaoise (OLAF) agus le Rialachán (CE, Euratom) Uimh. 2988/95 ón gComhairle an 18 Nollaig 1995 maidir le leasanna airgeadais na gComhphobal Eorpach a chosaint (dá dtagraítear anseo mar “reachtaíocht OLAF”).